Oficiālais Vēstnesis L 157 , 15/06/2002 Lpp. 0041 - 0042



Komisijas Regula (EK) Nr. 1041/2002 (2002. gada 14. jūnijs) par pagaidu atļauju attiecībā uz jaunām barības piedevām (teksts attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Regulu (EK) Nr. 2205/2001 [2], un jo īpaši tās 3. un 9.a pantu, tā kā: (1) Direktīva 70/524/EEK paredz atļaujas izsniegšanu attiecībā uz jaunām piedevām, pārskatot pieteikumu, ko iesniedz saskaņā ar direktīvas 4. pantu. (2) Direktīvas 70/524/EEK 2.aaa pants nosaka, ka atļaujās par kokcidiostatiem norāda personu, kas atbild par to laišanu apgrozībā. (3) Direktīvas 70/524/EEK 9.a pants paredz tādas pagaidu atļaujas attiecībā uz minētās direktīvas C pielikuma I daļā uzskaitītajām vielām, kuras izsniedz uz laiku līdz četriem gadiem no atļaujas spēkā stāšanās dienas, ja izpildīti direktīvas 3.a panta b) līdz e) punktā paredzētie nosacījumi un, ņemot vērā pieejamos rezultātus, tām ir pamatoti iespējama 2.a pantā minētā iedarbība, izmantojot dzīvnieku ēdināšanā. (4) Iesniegtās dokumentācijas attiecībā uz pielikumā aprakstīto kokcidiostatu "semduramicīnnātrijs" pārbaude pierāda, ka šī piedeva atbilst augšminētajām prasībām, pielietojot to saskaņā ar minētajā pielikumā raksturotās kategorijas dzīvniekiem un apstākļiem. (5) Dokumentācijas pārbaude pierāda, ka vajadzīgas konkrētas procedūras, lai aizsargātu strādniekus no piedevu iedarbības. Tomēr šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par tādu pasākumu ieviešanu, kas veicina darbinieku drošības un veselības aizsardzības uzlabošanu darbavietās [3]. (6) Dzīvnieku ēdināšanas zinātniskā komiteja sniegusi labvēlīgu atzinumu par augšminētā kokcidiostata drošību attiecībā uz minētajā pielikumā raksturotajiem apstākļiem. (7) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Pagaidu atļauju izmanto atbilstoši dzīvnieku ēdināšanas piedevai minētajā pielikumā raksturotajos apstākļos attiecībā uz piedevu "semduramicīnnātrijs", kas pieder pie grupas "Kokcidiostati un citi zāļu līdzekļi", kuri uzskaitīti šīs regulas pielikumā. 2. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 14. jūnijā Komisijas vārdā — Komisijas loceklis David Byrne [1] OV L 270, 14.12.1970., 1. lpp. [2] OV L 297, 15.11.2001., 3. lpp. [3] OV L 183, 29.6.1989., 1. lpp. -------------------------------------------------- PIELIKUMS "Piedevas reģistrācijas numurs | Par piedevas laišanu apgrozībā atbildīgās personas nosaukums un reģistrācijas numurs | Piedeva (komerc-nosaukums) | Sastāvs, ķīmiskā formula, apraksts | Dzīvnieku suga vai kategorija | Maksimālais vecums | Minimālais saturs | Maksimālais saturs | Citi noteikumi | Atļaujas derīguma beigu termiņš | mg aktīvās vielas uz kg kompleksās lopbarības | mg aktīvās vielas uz kg kompleksās lopbarības | Kokcidiostati un citi zāļu līdzekļi 29 | Phibro Animal Health, sprl | Semduramicīnnātrijs (aviakss 5 %) | Piedevas sastāvs: semduramicīnnātrijs – 51,3 g/kg;nātrija karbonāts – 40 g/kg;minerāleļļa – 50 g/kg;nātrija aluminosilikāts – 20 g/kg;sojaspupu malšanas frakcija – 838,7 g/kg.Aktīvā viela: semduramicīnnātrijs –C45H76O16Na;CAS numurs 113378-31-7;monokarbonskābes poliētera jonofora nātrija sāls, ko iegūst no Actinomadura roseorufa(ATCC 53664).Saistītie piemaisījumi:deskarboksilsemduramicīns ≤ 2 %;desmetoksilsemduramicīns ≤ 2 %;hidroksisemduramicīns ≤ 2 %.Kopā: ≤ 5 %. | Nobarošanai paredzēti cāļi | — | 20 | 25 | Aizliegts izmantot vismaz piecas dienas pirms kaušanas | 1.6.2006." | --------------------------------------------------